CELEX: 62009CA0540
Language: et
Date: 2011-03-10 00:00:00
Title: Kohtuasi C-540/09: Euroopa Kohtu (neljas koda) 10. märtsi 2011 . aasta otsus (Regeringsrätten (Rootsi) eelotsusetaotlus) — Skandinaviska Enskilda Banken AB Momsgrupp versus Skatteverket (Eelotsusetaotlus — Kuues käibemaksudirektiiv — Artikli 13 B osa punkti d alapunkt 5 — Maksuvabastused — Emissiooni tagamise ( „underwriting guarantee” ) teenus, mida krediidiasutused osutavad kapitaliturul aktsiate emiteerimise käigus vahendustasu eest emitentidest äriühingutele — Väärtpaberitega seotud tehingud)

7.5.2011   
            
            
               ET
            
            
               Euroopa Liidu Teataja
            
            
               C 139/8
            
         Euroopa Kohtu (neljas koda) 10. märtsi 2011. aasta otsus (Regeringsrätten (Rootsi) eelotsusetaotlus) — Skandinaviska Enskilda Banken AB Momsgrupp versus Skatteverket
   (Kohtuasi C-540/09) (1)
   
   (Eelotsusetaotlus - Kuues käibemaksudirektiiv - Artikli 13 B osa punkti d alapunkt 5 - Maksuvabastused - Emissiooni tagamise („underwriting guarantee”) teenus, mida krediidiasutused osutavad kapitaliturul aktsiate emiteerimise käigus vahendustasu eest emitentidest äriühingutele - Väärtpaberitega seotud tehingud)
   2011/C 139/12
   Kohtumenetluse keel: rootsi
   
      Eelotsusetaotluse esitanud kohus
   
   Regeringsrätten
   
      Põhikohtuasja pooled
   
   
      Hageja: Skandinaviska Enskilda Banken AB Momsgrupp
   
      Kostja: Skatteverket
   
      Ese
   
   Eelotsusetaotlus — Högsta förvaltningsdomstolen (varem Regeringsrätten) — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli artikli 13 B osa tõlgendamine — Maksuvabastus — Krediidiasutuse poolt vahendustasu eest uute aktsiate emissiooni kavandavale äriühingule emissiooni tagamine — Tehing, millega krediidiasutus kohustub omandama need äriühingu aktsiad, mida ei ole aktsiate märkimiseks ettenähtud aja jooksul märgitud, et tagada aktsiate emissiooni eesmärgiks olev emiteerija majandustegevuse rahastamine (underwriting)
   
      Resolutsioon
   
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 B osa punkti d alapunkti 5 tuleb tõlgendada nii, et selles sättes ette nähtud käibemaksuvabastus laieneb teenustele, mida krediidiasutus osutab emissiooni tagamise teel ja tasu eest aktsiate emissiooni kavandavale äriühingule, kui selle tagatise kohaselt kohustub nimetatud krediidiasutus omandama need aktsiad, mida ei ole aktsiate märkimiseks ettenähtud aja jooksul märgitud.
   
      (1)  ELT C 51, 27.2.2010.